Nell

Nell er en amerikansk dramafilm fra 1994, regissert av Michael Apted, og basert på Mark Handleys skuespill Idioglossia. Filmen handler om en ung kvinne (spilt av Jodie Foster) som blir etterlatt i en hytte når moren dør. Hun har levd i en isolert og kua verden, og må imøtekomme virkeligheten da hun blir oppdaget av en lege (spilt av Liam Neeson). Filmen ble produsert av Fosters filmselskap Egg Pictures, og hun var selv produsent i filmproduksjonen. Mark Isham komponerte filmmusikken. Initiativet til filmen kom fra Foster, og skuespiller-paret Liam Neeson og Natasha Richardson ble gift etter att innspillingen ble ferdig.

Filmen ble utgitt i Norge i mars 1995, og fikk blandet mottakelse. Fosters rolleskildring ble imidlertid godt mottatt. The Washington Post skrev: «Jodie Foster, overnaturlig i en bravur tittelrolle, er langt bedre enn filmen i seg selv, og skildringen hennes hjelper i å kamuflere svakhetene til strukturen og naiviteten til temaene.» Foster vant en Screen Actors Guild Award og publikumsprisen People's Choice Award for rollen, og ble i tillegg nominert til Oscar for beste kvinnelige hovedrolle. Hun ble også nominert til to Golden Globe-priser for både rolleskildringen og produsentarbeidet. Isham ble nominert til en Golden Globe for musikken sin.

Handlingsreferat 
Når Violet Kellty, som fikk et udiagnostisert hjerneslag, dør alene i en hytte i fjellene i North Carolina, oppdager Dr. Jerome "Jerry" Lovell, byens doktor, en livredd ung kvinne som gjemmer seg i hytta. Hun snakker sint og raskt, men ser ut til å ha hennes eget språk. Jerry oppdager en beskjed fra Kelly som ber den som finner henne tar hånd om Violets datter Nell. Sheriff Todd Peterson viser Jerry en en gammel artikkel fra en avis om at Nell ble unnfanget gjennom voldtekt.

Jerry søker hjelp fra Dr. Paula Olsen, en forsker som arbeider med autisme hos barn / ungdommer. Paula og hennes kollega Dr. Alexander Paley er interessert i å studere et "vill-barn" og de får en rettskjennelse for å plassere Nell på en institusjon for videre studier. Jerry ansetter advokat Don Fontana, og forhindrer dette. Dommeren gir Jerry og Paula tre måneder til å kommunisere med Nell, og oppdage hennes behov. Paula dukker opp på en husbåt med elektronisk utstyr for å overvåke Nells oppførsel. Men Jerry velger å bo i telt ved Nells hytte for å observere henne.

Paula oppdager at Nells språk faktisk er engelsk. Delvis basert på hennes mors afisi etter hjerneslag. Delvis på det hemmelige språket Nell delte med sin tvilling-søster, som døde på 10-års dagen. Jerry og Paula begynner et motvillig vennskap. Nell sover om dagen, eller arbeider i hjemmet sitt, og er bare aktiv utendørs etter solnedgang. Hun forklarer Jerry at moren hennes fortalte henne om voldtekten, og advarte henne om at alle menn var onde. Nell begynner å stole på Jerry, og han klarer å få Nell utenfor hytta på dagtid i solen. Nell leder dem til restene av hennes tvilling-søster, May, som døde av et fall når de to lekte i skogen som barn. Mike Ibarra, en reporter, får vite om Nells eksistens, og besøker hytta hennes. Nell er først nysgjerrig på den besøkende. Men når han tar et fotografi av henne, skremmer dette Nell.

Paula tror Nell ville være tryggere på sykehus. Men Jerry føler at Nell burde være alene, og få lov til å leve som hun vil. Men de mener at Nell burde se mer av verden, og tar med Nell til byen. Med økt inntrenging fra journalister tar Jerry og Paula henne til sykehus, for hennes beskyttelse. Nell ekstremt fortvilet, og slutter å kommunisere. Jerry fjerner henne fra sykehuset, og gjemmer henne på hotell. Paula blir med ham, og de innrømmer at de elsker hverandre. Men snart må begge to møte foran en dommer igjen, for å bestemme hvem av dem som har best tiltak ovenfor Nell.

Medvirkende 
 Jodie Foster som Nell Kellty
 Liam Neeson som Dr. Jerome «Jerry» Lovell
 Natasha Richardson som Dr. Paula Olsen
 Richard Libertini som Dr. Alexander «Al» Paley
 Nick Searcy som Sheriff Todd Peterson
 Jeremy Davies som Billy Fisher
 Robin Mullins som Mary Peterson
 O'Neal Compton som Don Fontana
 Sean Bridgers som Mike Ibarra
 Joe Inscoe som dommer
 Heather M. Bomba og Marianne E. Bomba som tvillinger.
 Stephanie Dawn Wood som Ruthie Lovell
 Nicole Adair som Autistic Child
 Marlon Jackson som sykepleier

Referanser

Eksterne lenker 
 

Dramafilmer fra USA
Filmer fra 1994
Engelskspråklige filmer